hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy ro hy es es tr en en hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Դատապարտյալ Հայկ Վարդանյանն արդեն 6 օր հացադուլ և ջրադուլ է հայտարարել դատարանի ապօրինի որոշման դեմ | Forrights.am
Թե ինչպիսի հետևանք կունենա արդեն 6-օրյա հացադուլը դատապարտյալի առողջական վիճակի վրա մնում է միայն ենթադրել, սակայն Մարգարիտը ասում է, որ ամուսնու համար միակ ելքը սա է, քանի որ դատարանի անօրինական որոշման դեմ պայքարի մյուս ձևերին ոչ-ոք չի արձագանքում։
Քրեակատարողական ծառայությունից Forrights-ին տեղեկացրին, որ դատապարտյալը երեկվանից դադարեցրել է  ջրադուլը, սակայն հացադուլը շարունակում է:
«Պահվում է հացադուլավորների համար նախատեսված հատուկ խցում, առողջական վիճակը գնահատվում է նորմալ՝ բժիշկների հսկողոթյան տակ է»,-ասաց Քրեակատարողական ծառայության հանրային կապերի բաժնի պետ Նոնա Նավիկյանը՝ հավելելով, որ դապարտյալին այցելել է ՄԻՊ-ը։
ՄԻՊ-ից տեղեկացանք, որ երեկ՝ հոկտեմբերի 8-ին, Մարդու իրավունքների պաշտպանի հանձնարարությամբ՝ չհայտարարված այց է իրականացվել «Դատապարտյալների հիվանդանոց» քրեակատարողական հիմնարկ, որի Ժամանակ հանդիպել են Հայկ Վարդանյանի հետ․
«Պաշտպանի ներկայացուցիչները ուսումնասիրել են նրա պահման պայմանները և հացադուլի ընթացքում նրա իրավունքների ապահովման, այդ թվում՝ առողջական վիճակը: Արձանագրվել են իրավունքների ապահովման վերաբերյալ մի շարք խնդիրրներ, որոնք քննարկվել են քրեակատարողական հիմնարկի վարչակազմի հետ և տեղում ստացել են լուծում»,-Forrights-ի հարցմանն ի պատասխան հայտնում են ՄԻՊ գրասենյակից:
2016 թվականից կալանքի տակ գտնվող Հայկ Վարդանյանը 2017 թվականին Առաջին ատյանի դատարանի դատավճռով   դատապարտվել է 7 տարի ազատազրկման ՔՕ 266-րդ հոդվածի 2-րդ մասի 2-րդ կետով՝  Թմրամիջոցների, հոգեմետ (հոգեներգործուն) նյութերի և դրանց պրեկուրսորների ապօրինի շրջանառությունն իրացնելու կամ պատրաստելու նպատակով կամ դրանց ապօրինի իրացնելը։
Մարգարիտի խոսքով 7 տարի ազատազրկման է դատապարտվել հիմք ընդունելով գործում առկա ներքին դիտում  օպերատիվ հետախուզական միջոցառման իրականացման տեսանյութը, որում ինչ որ մեկը խոսում է Հայկի դեմ, իբր վերջինս թմրանյութ է իրացրել, սակայն տեսանյութում առկա որոշ դրվագնր ցույց են տալիս, որ վկայությունը շինխու է:
Պաշտպանական կողմը Առաջին ատյանի սույն որոշումը բողոքարկել է Վերաքննիչ  դատարանում, արդյունքում՝ նախագահող դատավոր Նարինե Հովակիյանը անթույլատրելի էր ճանաչել վերոնշյալ տեսանյութը և Հայկին դատապարտել 3 տարի ազատազրկման:
«Տեսանյութը զննվել է նաև քննիչի կողմից, սակայն այդ միջոցառումներն իրականացվել է փաստորեն առանց դատարանի որոշման, արդյուքում ճանաչվեց անթույլատրելի ապացույց»,-Forrights-ին մանրամասնեց պաշտպաններից Արմեն Հայրապետյանը
Հայկ Վարդանյանն ընդունել է իր մեղքը, ուստի Վերաքննիչ քրեական դատարանի երեք տարի ազատազրկման դատապարտելու վճիռը օրինական է համարել, սակայն դատախազի Վճռաբեկ բողոքի հիման վրա գործը  ուղարկել է Վերաքննիչ դատարան՝ նոր քննության, արդունքում Սևակ Համբարձումյանի նախագահությամբ  որոշում է կայացվել  բեկանել նախորդ որոշումը և դատապատել ազատազրկման 7 տարի 6 ամիս ժամկետով։
Դատարանում դատավոր Սևակ Համբարձումյանը գործում առկա օպերատիվ խմբի այդ տեսանյութի մասին ասել է, որ  «այո, սկավառակը պետք է վերացնել՝ օրինական չի, բայց հիմք ընդունելով նույն տեսանյութը չբեկանեցին Առաջին ատյանի  դատական ակտը և  7 տարի 6 ամիս ժամկետով ազատազրկումը թողեցին անփոփոխ․
«Վերջում ասում ենք՝ ինչի՞ համար։ Ասում ա 2004 թվականին էլ է նստել, բայց  ախր ինքը դրա համար իր պատիժը կրել է»,-պատմեց Մարգարիտը։
Փաստաբան Արմեն Հայրապետյանը ընդգծում է որ նույն ապացույցներով Վերաքննիչ դատարանը կայացնում է երկու տաբեր, իրար հակասող վճիռներ՝  սկզբից Առաջին ատյանի դատական ակտը բեկանում է՝ դատապարտելով 3 տարի ազատազրկման, սակայն մեկ այլ կազմով չի բեկանում։
Պաշտպանը հայտնեց, որիչ սույն որոշման դեմ ևս Վճռաբեկ բողոք ներկայացրեցին, սակայն վարույթ չընդունվեց։
Հայկ Վարդանյանի հիվանդությունների մասով պաշտպանական կողմը հարցումներ է ուղարկել Արդարադատության նախարարություն, որպեսզի պարզեն, թե որքանով են հիվանդությունները համատեղելի պատժի կրման հետ, սակայն պատասխանը դեռ չեն ստացել։
Նախորդ նյութըԿարեն Վարդանյանն արժանացավ «Eminent Persons Award» մրցանակին
Հաջորդ նյութը«Հայաստանը դատապարտում է Սիրիայի հյուսիս-արևելքում Թուրքիայի կողմից իրականացվող ռազմական ներխուժումը»․ ԱԳՆ
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.